Er der nogen der kan fortælle mig hvad jeg gør i følgende sag? PostDanmark svarer mig nemlig ikke. End ikke efter jeg i sidste uge postede på Trustpilot. Nu prøver jeg igen og håber nogen af jer der læser dette har et godt råd…

Forløbet handler i sin korthed om at PostDanmark at jeg har bestilt 4 barberknive i december 2014 fra firmaet Revisor Solingen i Tyskland som julegave til mine sønner. Jeg har tidligere uden problemer bestilt barberkniv fra dette firma.

Men denne gang er det gået helt galt. Det er faktisk absurd, fordi jeg først får de mærkeligste forklaringer fra PostDanmark. Hvorefter de nu slet ikke reagerer på mine henvendelser!


Medio December 2014
Pakken med barberknive afsendes fra Tyskland den 18. December 2014 som rekommanderet brev.

Primo Januar 2015
Da knivene stadig ikke er ankommet ved årsskiftet kontakter jeg afsender og får et tracking nummer. 

På PostDanmarks tracking system kan jeg blot se at pakken er ankommet til Sydjyllands Postcenter den 20. December 2014. Så jeg ringer jeg til PostDanmark.

Hold fast… medarbejderen jeg taler med mener først at jeg slet ikke bor i den gade jeger fortæller at jeg gør. Hun kan ikke finde min gade i systemet! Efter nogen tid lykkedes det dog for hende. Sagen er at jeg bor på Nørre Allé på Nørrebro. Og ikke Nørrealle, som der ellers findes et par stykker af bla. i Jylland.

Godt så, så er vi enige om jeg bor i den gade som jeg faktisk bor i. Men så fortæller hun at jeg ikke er registreret på adressen. Det kan jeg ikke forstå. Jeg har boet der i flere år. Jeg meldte adresseflytning i sin tid. Jeg modtager post fra det offentlige og alle mulige andre.

Nå, men så finder hun ud af at jeg står registeret som boende i 19V og ikke 19U som faktisk er tilfældet.

Jeg har i December 2014 også oplevet at ha’ købt nogle sko på den tyske Amazon side. Og også her skete det at varen aldrig kom frem, men blot blev sendt retur til afsender uden at jeg var blevet notificeret om det. 

Så jeg tænker om dette V i stedet for U kan ha’ haft indflydelse? Men nej, medarbejderen fra PostDanmark mener ikke at det bør ha’ indflydelse om pakker eller breve når frem. I hvert tilfælde burde en pakke til mig så stadig nå frem til mit lokale postkontor. Mine barberknive fra Tyskland kan hun se ligger i Sydjyllands Postcenter. Men mere kan hun ikke fortælle. Jeg spørger om hun ikke kan se hvor det er på veje hen eller hvor længe det stadig skal ligge der… men det kan hun ikke sige noget om. Altså ikke mere end jeg selv kan se på PostDanmarks hjemmeside.
Ps. Skoene fra Amazon i Tyskland bestilte jeg igen. Denne gang bare fra Amazon.co.uk (England) og nu kom de uden problemer!

Nå men samatalen med medarbejderen fra PostDanmark slutter med at hun fortæller at jeg skal gå ind i Digitalpost med nemID og få rettet mit V til et U. Hun kan ikke gøre det, fortæller hun.


Da min tillid til den medarbejder (jeg oplyser gerne navnet til PostDanmark, hvis det kan have interesse) jeg har talt med er begrænset (hun insisterede jo indledningsvis på at der ikke fandtes Nørre Allé på Nørrebro i København), vælger at følge op med en mail. Men… som privat kan man ikke sende en mail. Man kan i hvert tilfælde ikke finde linket på PostDanmarks hjemmeside. Så jeg skriver til PostDanmark erhverv. Ja, chatten kan jeg ikke bruge for den er nede den dag 

Jeg får ikke svar.

Kan få dage senere se, da jeg går ind på digitalpost, at min adresse er ændret til 19U og ikke 19V.

Medio Januar 2015

Jeg ringer i midten af januar igen til PostDanmark. Jeg kan stadig ikke få nogen informationer om min pakke. 

Jeg ringer kort efter igen til PostDanmark. Jeg har stadig ikke fået svar på de 2 emails jeg har skrevet.

Denne gang viderestilles jeg dog til told afdelingen i Sydjyllands Postcenter, som kan fortælle at min pakke netop samme morgen 15.01.2015 kl. 07.00 har forladt Danmark med kurs mod Tyskland. Han kan ikke give nogen forklaring hvorfor.

Ultimo Januar 2015

Jeg skriver på Trustpilot i håb om at det vil gøre en forskel. Det gør det ikke. Det var i sidste uge. Så hvad gør jeg. I mellemtiden kan jeg se at min pakke atter har været i Danmark – denne gang er den nået helt til Frederiksberg Postcenter – men stadig uden at jeg er blevet notificeret. 



Hvad gør jeg? Min pakke rejser frem og tilbage mellem Tyskland og Danmark. Og PostDanmark svarer mig ikke. Og kan ikke fortælle hvad der sker.

Er der nogen der har et godt råd?

Hilsen Smike